健康重納正軌 今戰應可心想事成
2024年05月14日 15:08
東網電視
更多新聞短片
「心想事成」上季3捷，希威森亦為贏馬拍檔。
高伯成嘅散倉寶藏「心想事成」，今季由廖康銘接手，自然躊躇滿志，尤記得季初階段成為馬房首匹參戰馬，而且更被捧成大熱門，諗住可以一鳴驚人，點知馬匹沿用一貫快放戰略，前段放到甩轆，末段未能埋尾，只跑一席第5名。
時至今日，呢匹「心想事成」只係跑咗3場，仲係無乜建樹，最慘就係跑完首仗無幾耐，晨操期間被發現流鼻血，休息咗一大輪復出，志在熱身當然無乜期望，跟住上場2月跑完，又話發現呼吸有雜音，需要進行矯正手術。
「心想事成」今季表現失準，睇嚟同本身健康出現狀況，都有莫大關係，不過手術後休息半個月，又再投入操練，而且工夫相當辣，試咗兩課大閘，一樣展現佢嘅速度，而希威森埋門主要課期，都係一手摸到實，今次落班再度誓師，以本身嘅潛力，睇嚟都好有交代意圖。